钦定古今图书集成/明伦汇编/交谊典/第025卷 > 《周礼》 > 《忆旧寄金陵冯寿之》宋·无
## 钦定古今图书集成/明伦汇编/交谊典/第025卷 > 《周礼》 > 《忆旧寄金陵冯寿之》宋·无

忆昔江东日，离居托孟邻。儒家见君好，谈席偶情亲南斗文昌近，西山爽气新。骊珠惊俗眼，琼树倚芳晨。
《大雅》今重睹，奇才岂易伦。珊瑚生海网，汗血出天津。
句满鸡林贾，名齐雁塔人。传经心入圣，用笔意凝神。
射策应先手，藏环定后身。巨流思待济，吾道诎当伸。
落魄伤迟迈，依栖笑隐沦。三年为倦翼，万里作穷鳞。
“伏枕思霜橘，归溪恋紫莼。鸿稀石城信，鱼隔太湖滨。
故宅闲多草，空船独采𬞟。夜吟酬蟋蟀，暮景叹麒麟。
老恐襟期断，悲怀辙迹陈。旧峰还似洛，淮水想犹秦。
胜地登临数，殊乡梦寐频。潮吞李白月，花动谢安春。
有兴须相觅，无聊谩自呻。休疑交契阔，尚觉胆轮囷。
远物那堪赠，佳音欲细询。劳歌因奉寄，题罢更沾巾。”